Hulle was die bes presterende HUB's in die wêreld in 2018 - Jou Werk | Solidariteit WêreldJou Werk | Solidariteit Wêreld
Tuis › AF › Hulle was die bes presterende HUB's in die wêreld in 2018
Hulle was die bes presterende HUB's in die wêreld in 2018
Maatskappye word dalk deur hul personeel se werk gedefinieer ─ spanproduktiwiteit is inderdaad 'n funksie van die gehalte van die lede ─ maar almal het 'n figurant en 'n leier nodig om as die aangesig van die besigheid op te tree en om die strategiese toon aan te gee. Dit is waar die HUB inkom.
Die Harvard Business Review (HBR) het onlangs sy 2018-lys van die bes presterende HUB's op die planeet bekend gestel.
Die rangorde word verkry deur na drie finansiële veranderlikes te kyk: die verandering in markkapitalisasie wat 'n HUB deurgevoer het, die landaangepaste totale aandeelhouersopbrengs, en die bedryfsaangepaste totale aandeelhouersopbrengs.
HBR het ook gemeet wat hy ESG, oftewel die Environmental, Social and Governance(Omgewings-, Sosiale en Bestuurs)-telling noem. Van die voorbeelde wat by die ESG ingefaktoreer word, sluit in hoeveel gevaarlike afval 'n maatskappy produseer (omgewing), en die maatskappydiversiteit (sosiaal).
Hierdie vier veranderlikes word dan gekombineer sodat dit 'n telling gee wat help om te identifiseer hoe goed 'n maatskappy presteer en, bygevolg, hoe goed die HUB vaar.
Mans oorheers die lys, en weerspieël die poel waaruit dit geneem is ─ die S&P 1200-indeks van maatskappye wêreldwyd. In 2018 het drie vroulike HUB's die top 100 gehaal, teenoor twee verlede jaar. Een vrou ─ die ruimtevaartreus Lockheed Martin se Marilyn Hewson ─ val onder die top 34.
Net ses HUB's het elke jaar sedert 2013 op die lys verskyn: Jeffrey Bezos van Amazon, Pablo Isla van Inditex, Blake Nordstrom van Nordstrom, Paolo Rocca van Tenaris, James Taiclet jr. van American Tower, en Renato Alves Vale van CCR.
Inligtingstegnologie is die bes verteenwoordigde bedryf, met 22 bestuurslede op die lys. 34 HUB's op die lys het ingenieursgrade en 32 het MBA's. Hulle het gemiddeld op 44-jarige ouderdom HUB's geword en was 16 jaar in die pos.
Hieronder volg die 10 bes presterende HUB's in die wêreld in 2018:
Hierdie lys, wat in HBR se November-Desember-uitgawe verskyn, verskil van ander leidende ranglyste deurdat dit prestasie oor die volle duur van 'n hoof uitvoerende beampte se termyn meet, sê HBR se hoofredakteur, Adi Ignatius. "In 'n besigheidsomgewing wat dikwels behep is met vandag se aandelepryse en hierdie kwartaal se syfers, neem ons rangorde ook 'n toekomsblik."